stanford-oval/wikipedia huggingface dataset:
הרפובליקה הסובייטית הסוציאליסטית הארמנית

הרפובליקה הסובייטית הסוציאליסטית הארמנית (בארמנית: Հայկական Սովետական Սոցիալիստական Հանրապետություն - "הייקאקאן סובטאקאן סוציאליסטאקאן הנרפטותיון"; ברוסית: Армянская Советская Социалистическая Республика Armyanskaya Sovetskaya Sotsialisticheskaya Respublika) הייתה אחת מהרפובליקות, שהרכיבו לראשונה את ברית המועצות. הרפובליקה קמה ב-29 בנובמבר 1920, כשהמפלגה הקומוניסטית בארמניה טענה לשליטה במדינה. ב-1 בדצמבר 1920 השיג ראש הממשלה סימון וראטיסיאן שליטה במדינה. מאוחר יותר התקבל השם הרשמי של המדינה והיה "הרפובליקה הסובייטית הסוציאליסטית הארמנית". היא נקראת לעיתים גם בשם הרפובליקה הארמנית השנייה, אחרי שהרפובליקה הדמוקרטית של ארמניה כונתה לפעמים הרפובליקה הארמנית הראשונה.
משנת 1828 ועד למהפכת אוקטובר שהתרחשה בשנת 1917, הייתה ארמניה חלק מהאימפריה הרוסית, וגבולותיה עברו במחוז המנהלי העתיק אריבן (אריבן גוברנט). על פי סעיף 4 בחוזה טורקמנאי, המחוז אריבן (אריבן קאנאט) המהווה היום את מרכז ארמניה ברובו שהיה שייך לפרס עבר לשליטת רוסיה בשנת 1828.
לאחר מהפכת אוקטובר הכריזה מפלגתו של המנהיג ולדימיר לנין שמיעוטים ברחבי האימפריה יהיו זכאים להכרזה עצמית. עם התמוטטות האימפריה הרוסית, הכריזו ארמניה, אזרבייג'ן, וגאורגיה על עצמן כיישויות מדיניות עצמאיות והחלו בהקמת רפובליקות עצמאיות. אחרי שספגו אבדות כבדות ברצח העם הארמני תחת שלטון האימפריה העות'מאנית ואחרי מלחמת טורקיה–ארמניה השטח הארמני ההיסטורי בגבולות האימפריה העות'מאנית היה הרוס לחלוטין. כשהבולשביקים פלשו לרפובליקה הדמוקרטית של ארמניה בשנת 1920 היא הוכרזה רפובליקה סובייטית.
תחת השלטון הסובייטי הרפובליקה הסובייטית הסוציאליסטית של ארמניה שינתה את פניה ממדינה שעיסוקה העיקרי היה חקלאות למרכז חשוב בתחום התעשייה.
בדצמבר 1988 התרחשה רעידת האדמה בספיטק בעקבותיה נהרגו 25 אלף תושבים וכחצי מיליון נותרו ללא קורת גג. ממשלת ברית המועצות הפעילה תוכנית רחבה לשיקום.
ב-23 באוגוסט 1990 שמה שונה חזרה לרפובליקה הארמנית אך היא נותרה חלק מברית המועצות עד להכרזת העצמאות שלה ב-12 בספטמבר 1991.
ג'ייסון דמטריו

ג'ייסון דמטריו (ביוונית: Τζέισον Δημητρίου; נולד ב-18 בנובמבר 1987) הוא כדורגלן עבר קפריסאי יליד אנגליה ששיחק בעמדת המגן הימני.
קריירת מועדונים

דמטריו התחיל את הקריירה שלו במחלקת הנוער של לייטון אוריינט. ביולי 2006 הצטרף לקבוצה הבוגרת. בנובמבר 2006 דמטריו ערך את הופעת הבכורה שלו בקבוצה הבוגרת בתיקו 0-0 נגד יאוביל טאון. בעונת הבכורה שלו בקבוצה, דמטריו רשם 24 הופעות בכל המסגרות. בעונת 2007/2008 נבחר לשחקן הצעיר של העונה בקבוצה, ועונה לאחר מכן נבחר לשחקן העונה של האוהדים.
ב-2 ביוני 2010 דמטריו חתם בא.א.ק. לרנקה מליגת העל הקפריסאית.
ב-28 ביוני 2013 דמטריו חתם באנורתוסיס פמגוסטה לשנתיים עם אופציה לעונה נוספת.
ב-1 ביולי 2015 דמטריו חזר לאנגליה וחתם בוולסול מהפוטבול ליג הראשונה.
ב-22 ביוני 2016 דמטריו חתם בסאות'אנד יונייטד.
קריירה בינלאומית

דמטריו נולד באנגליה להורים ממוצא קפריסאי, ולכן היה רשאי לייצג את נבחרת קפריסין.
ב-20 בינואר 2009 זומן לראשונה לסגל הנבחרת. ב-10 בפברואר של אותה שנה, ערך את הופעת הבכורה שלו בנבחרת בהפסד 2-0 לסרביה. יום לאחר מכן, דמטריו ערך את הופעתו השנייה בנבחרת בניצחון 2-3 נגד סלובקיה בו בישל שני שערים.
ב-10 באוקטובר 2015 הבקיע את שער הבכורה שלו בנבחרת בניצחון 1-2 נגד ישראל במסגרת מוקדמות יורו 2016.
ג'ונגל ספיד

| --- | --- |

 כללי
 תאריך הוצאה:  1997 
 סוגה:  משחק קופסה 
 מספר שחקנים:  2-8 משתתפים
 פיתוח:  תומאס וואורצ'קס (Thomas Vuarchex) ופייריק יקובנקו (Pierric Yakovenko)
 הוצאה לאור:  אסמודי (Asmodee)
 גילאים:  7 ומעלה
 זמן המשחק:  כ-15 דקות
 מיומנות:  אבחנה בפרטים, חשיבה מודעת, קבלת החלטות, זריזות.
 
ג'ונגל ספיד (באנגלית: Jungle Speed) הוא משחק קלפים שנוצר על ידי תומאס וואורצ'קס (Thomas Vuarchex) ופייריק יקובנקו (Pierric Yakovenko) בשנת 1991. המשחק מופץ על ידי החברה אסמודי (Asmodee), וכולל 80 קלפי משחק ייחודיים שמצדם האחד זהים ומצידם השני מודפסים סמלים, וכן טוטם מעץ או מפלסטיק. המשחק מאמן את החשיבה המודעת ומקנה לה יתרון על פעולה אינסטינקטיבית.
המשחק נועד לשלושה עד שמונה משתתפים.
מהלך המשחק

המשתתפים יושבים סביב הטוטם, הנמצא במרחק שווה מכל השחקנים. כל הקלפים מחולקים למשתתפים באופן שווה ומונחים בערימות עם הצד הזהה למעלה ("סגורים"). במידה ונשארים קלפים שלא חולקו הם מונחים מתחת לטוטם.
המשחק מתבצע בכיוון השעון. כל שחקן חושף בתורו את הקלף הנמצא בראש החבילה שלו, כאשר הקלף מורם עם הסמל מופנה כלפי השחקנים האחרים, כדי שהשחקנים האחרים יראו את הקלף ראשונים, ומניח אותו לידו בראש ערימה נוספת בה הסמלים פונים כלפי מעלה. לאחר "סיבוב" אחד לפחות נוצר מצב בו מול כל שחקן יש שתי ערימות: הערימה המקורית עם קלפים סגורים, וערימה שמצטברת שבראשה קלף "פתוח".
כאשר אחד השחקנים חושף קלף זהה בסמלו לאחד הקלפים ה"פתוחים" (למעט בערימה שלו), השחקן שפתח את הקלף והשחקן שבערימה שלו נמצא הקלף הזהה במצב פתוח מנסים לתפוס את הטוטם. במצב שבו שני המשתתפים תפסו את הטוטם יחדיו הזוכה בטוטם הוא בעל מספר האצבעות הכי גבוה האוחזות בטוטם. במידה ומספר האצבעות שווה הזוכה בטוטם הוא זה שאוחז בטוטם נמוך יותר. המפסיד לוקח את כל הקלפים הפתוחים שלו ושל יריבו ובמידה ויש, גם את הקלפים מתחת לטוטם במרכז, ומצרף אותם לחבילת הקלפים הסגורים שלו, והתור עובר אליו.
מנצח במשחק מי שנפטר ראשון מכל קלפיו.
מהלך המשחק > קלפים רגילים

על קלפי המשחק הרגילים מופיעים סמלים שונים בארבעה צבעים שונים. הסמלים מורכבים מ"סדרות" ששונות זו מזו באופן בולט, אך בתוך הסדרה עצמה ההבדלים בין הקלפים קטנים מאוד, דבר שמחייב תשומת לב רבה על מנת שלא לטעות בין קלפים דומים אך לא זהים.
מהלך המשחק > קלפים מיוחדים

תפיסה מהירה: קלף אשר סימלו הוא חיצים אפורים המופנים פנימה. כאשר מופיע קלף זה כל המשתתפים במשחק צריכים לתפוס את הטוטם. השחקן שתופס את הטוטם ראשון ולפי חוקי אחיזת הטוטם מעביר את ערימת הקלפים הפתוחים שלו אל מתחת לטוטם ומשחק את הסיבוב הבא.
3 2 1 הופכים: קלף אשר סימלו הוא חיצים כחולים המופנים החוצה. כאשר קלף זה מופיע השחקנים סופרים עד שלוש. בשלוש כולם שולפים קלף בבת אחת. כאשר נוצר קרב בין שלושה שחקנים או יותר, המנצח בוחר מי יקבל את הקלפים. במידה וישנם קרבות נוספים ניתן יהיה לשחק אותם רק בתור הבא.
צבעים: קלף אשר סימלו הוא חיצים צבעוניים המופנים פנימה. במצב בו מופיע קלף זה, חוקי המשחק משתנים כאשר קרב מתחיל כשלשני השחקנים יש קלפים בצבעים זהים, ללא חשיבות הסמל, עד שקלף זה מכוסה מחדש (אין לקלף זה משמעות אם יש רק שני משתתפים). מהלך המשחק
מהלך המשחק > טעויות וענישה

במידה והשחקן מבצע את אחת מהטעויות הבאות עליו לקחת את כל הקלפים ששוחקו עד כה מכל המשתתפים, (וכן את הקלפים שמתחת לטוטם, במידה ויש) ולהניח אותם מתחת לחבילת הקלפים שלו:
השחקן תפס את הטוטם כשלא היה צריך בהתאם לחוקי המשחק.
השחקן חשף את הקלף כלפי עצמו ולא כלפי המשתתפים האחרים.
השחקן השתמש באלימות כלפי שחקן אחר בשביל להשיג את הטוטם או חסם לשחקן אחר את האפשרות להגיע לטוטם.
השחקן שפתח קלף לקח את הטוטם בידו החופשית (מותר לקחת את הטוטם רק באמצעות היד שפתחה את הקלף).
גרסאות אחרות למשחק > גרסת ההרחבה

הגרסה המורחבת מוסיפה קלפי משחק חדשים הכוללים צורות וקלפים מיוחדים:
ידיים פנימיות: קלף אשר סמלו חצים בצורת ידיים המופנים פנימה. כאשר מופיע קלף זה על כל שחקן להניח את ידו על ראש הטוטם שבמרכז כמה שיותר מהר (מבלי להפילו). השחקן האחרון שמניח את ידו על הטוטם הוא המפסיד.
תעביר את זה הלאה: קלף אשר סמלו חצים כחולים בצורת מעגל. כאשר מופיע קלף זה על השחקנים לשחק עם הקלפים של המשתתף משמאלם, מבלי לקחת ממנו את קלפיו. הקלף פעיל כל עוד הוא נשאר חשוף או עד שמופיע קלף מיוחד אחר במהלך הסיבוב.
גרסאות אחרות למשחק > גרסת הארנבים המשוגעים

גרסה מיוחדת של המשחק שיצאה בצרפת אשר מבוססת על הארנבים המשוגעים של יוביסופט (מאנגלית: Raving Rabbids). אל המשחק מצורפים שקית מיוחדת בצורת ארנב משוגע ודמות פלסטיק קטנה אשר משתנה מקופסה לקופסה. השינוי העיקרי נעוץ בדמות הפלסטיק, אשר ממוקמת מעל הטוטם. אחרי שלקחו את הטוטם (אפילו אם בטעות) ניתן לקחת את הדמות. הראשון שלוקח אותה נותן קלף אחד מערימת הזרוקים שלו לכל משתתף שירצה. בנוסף ישנם קלפים מיוחדים שונים:
ציד ארנבים: קלף עליו מצוירים ארנבים אשר מנסים לקחת את הטוטם. פועל כמו "תפיסה מהירה".
ארנב חם: ציור של טוטמים עם אוזני ארנב שמנסים לקחת ארנב קטן. כאשר הוא מופיע על כל השחקנים לנסות לקחת את הארנב הקטן על הטוטם. הראשון שעושה זאת מחלק את ערימת הזרוקים שלו בין כל השחקנים בכיוון השעון, כאשר הוא מחליט ממי להתחיל. במשחקון זה אפשר להפיל את הטוטם אך לא לתפוס אותו.
דאאאאא!: ציור של טוטמים עם אוזני ארנב עושים "אוזני ארנב. כאשר הוא מופיע על כל השחקנים לעשות לשחקן שמימינם "אוזני ארנב ולצעוק: דאאאאא! האחרון שעושה זאת מפסיד.
הפשיטה: קלף צבעוני עם הרבה ארנבים שעוצמים את עיניהם כשהטוטם באמצע. מנקים את השולחן מערימות וכל השחקנים, למעט זה שהפעיל את הקלף עוצמים את עיניהם. השחקן שהפעיל את הקלף מניח את הטוטם במקום אקראי על השולחן אשר כל השחקנים יוכלו להגיע אליו. כאשר הוא נותן סימן על שאר השחקנים לתפוס את הטוטם כשעיניהם עצומות. הראשון שעושה זאת שם את ערימת הזרוקים שלו מתחת לטוטם. על מפעיל המשחקון לשמור שאף שחקן לא יציץ. שחקן שמציץ נחשב כמפסיד המשחק.
גרסאות אחרות למשחק > גרסת המשחק בwii

משחק הווידאו ג'ונגל ספיד, שפותח על ידי חברת פלייפול אנטרטיינמנט (Playful Entertainment), הופץ לראשונה לשירות (WiiWare) של Nintedo Wii בצפון אמריקה ב-12 בינואר 2009. משחק הווידאו מאפשר מקסימום של שמונה משתתפים, כאשר כל שני שחקנים יכולים לחלוק שלט Wii אחד. המשחק מוסיף מספר אפקטים חדשים לבחירה, כמו טשטוש הקלפים, דבר המקשה על השחקנים לראותם.
דוגמאות לטוטם
קבורת שמיים

קבורת שמיים, או דיסקציה טקסית, היא פרקטיקת הלוויה שבה גופה אנושית ממוקמת על פסגות הרים, שם מפורקת לחלקים קטנים ונרקבת, בשעה שהיא חשופה לחיות ומזיקים, בעיקר ל עופות דורסים, במרבית המקרים נשרים.  בטיבטית שמו של המנהג הוא བྱ་གཏོར་ "ג'האטור", מילה שפירושה המילולי הוא "מתן צדקה לעופות". הפרקטיקה הזו לקבורה הייתה בעבר מנהג מקובל בטיבט, ומתקיימת גם כיום.
רוב הטיבטים הם בודהיסטים, המאמינים בגלגול נשמות. על פי אמונתם, אין צורך לשמר את הגוף לאחר המוות, שכן הוא רק כלי ריק. עופות יכולים לאכול אותו, או ניתן להניח לו להתפרק בדרך טבעית. המטרה של קבורת השמים היא להיפטר מן הגופה. בחלקים רבים של טיבט האדמה קשה מאוד ואינה מאפשרת לכרות קבר, חלק מהשנה האדמה מכוסה שכבת שלג עבה וגם עצים וחומר בעירה הם נדירים ויקרים בטיבט, ולכן קבורת שמים היא פרקטית יותר משריפת הגופה.
מטרה ומשמעות

כפי שעולה מהשם, ג'האטור נחשבת פעולה של חסד: המת או קרוביו נותנים מזון ליצורים חיים. חסד ונתינה הם תכונות חשובות בבודהיזם. אף על פי שיש גם האומרים שמטרת המנהג היא לאחד את האדם המת עם השמים או עם העולם המקודש, פרשנות זו אינה מתאימה לתיאורים הקיימים, שעל פיהם נראה שהטיבטים מאמינים שבשלב זה אין כל חיות בגוף, ושכל שנותר מן האדם לאחר מותו הוא בשר.
הממשלה הסינית, השולטת בטיבט מאז שפלשה אליה ב־1959, אסרה את המנהג בשנות ה-60, אך איפשרה אותו שוב בשנות ה-80. על מי שאינם טיבטים נאסר לצפות בו, וגם צילום המנהג נאסר.
מיקום הטקס

ג'האטור מסורתי נערך במקומות מסוימים בטיבט. מנזר דריגונג הוא אחד משלושת אתרי הג'האטור החשובים.
קבורת השמים מתבצעת על סלע ארוך ושטוח שתמיד גבוה מסביבתו. המקום עשוי להיות פשוט מאוד, או שיהיו בו גם מקדשים או סטופות.
קרובי משפחה עשויים להישאר בקרבת מקום ולצפות בטקס, שנערך בדרך כלל עם עלות השחר.
התהליך כולו יקר וארוך. אלה שאין להם את הכסף הדרוש לשלם עבור טקס כזה, שמים את הגופה על סלע גבוה, שעליו הגופה נרקבת או נאכלת על ידי חיות או עופות.
פרוצדורה

לפני הפרוצדורה, עשויים להיערך טקסים של אמירת מנטרות או שריפת קטורת – אך אלה לרוב נערכים ביום הקודם לפרוצדורה. פירוק הגופה נעשה על ידי נזיר או, לרוב, על ידי "רוג'ייפה" ("מפרקי גופות").
כל התיאורים מעידים שמפרקי הגופות אינם מבצעים את משימתם בכובד ראש או בטקסיות, אלא מדברים וצוחקים תוך כדי, כמו העוסקים בכל עבודה פיזית אחרת. התנהגות זו מתאימה לדיווחים שעל פיהם הטיבטים רואים בגוף רק שריד שיש להיפטר ממנו באופן המתאים.
פרוצדורה > פירוק הגוף

על פי תיאור אחד, ה"רוגייאפה" הראשי חותך את האיברים ומפרק את הגופה, ולאחר מכן מוסר את חלקיה לעוזריו, המכים בבשר ובעצמות בעזרת אבנים. העוזרים מערבבים את הבשר ואת העצמות עם צמפה (מזון טיבטי בסיסי: קמח שעורה מעורב בתה ובחמאת יאק הבית או בחלב) לפני שהם מזמינים את הנשרים לאכול.
על פי תיאורים אחרים, הבשר מופשט מהעצמות וניתן לנשרים ללא הכנה נוספת; העצמות מפורקות בעזרת פטישים, ולרוב מעורבבות עם צמפה לפני שהן ניתנות לנשרים.
על פי תיאור נוסף, הגוף כולו ניתן לנשרים. כשנותרות העצמות בלבד, שוברים אותן בפטישים, והן ניתנות לעיטים ולעורבים הממתינים לקבל נתח מן הגופה, לאחר שהנשרים עוזבים.
ראו גם

מגדלי שתיקה
הערות שוליים

↑  ויקארם סת, מאגן הרקיע – מסע דרך שינג'יאנג וטיביט, תרגמה: דפנה לוי, זמורה ביתן, 2001, עמודים 186 - 189
סטברוס גבריאל

סטברוס גבריאל (ביוונית: Σταύρος Γαβριήλ; נולד ב-29 בינואר 2002 בניקוסיה שבקפריסין) הוא כדורגלן קפריסאי המשחק בעמדת קשר הכנף בקבוצת זולטה ורכם מליגת העל הבלגית ובנבחרת קפריסין.
קריירת מועדונים

גבריאל גדל במחלקת הנוער של אפואל ניקוסיה. בשנת 2020 החל לשחק בקבוצה הבוגרת של המועדון במסגרת ליגת העל הקפריסאית. בעונת 2022/2023 הושאל לאקריטאס חלוראקאס מליגת העל הקפריסאית, במדיה ערך 32 הופעות ליגה והבקיע חמישה שערים. בינואר 2024 חתם בזולטה ורכם הבלגית לשנתיים וחצי.
קריירה בינלאומית

ב-12 באוקטובר 2023 ערך גבריאל את הופעת הבכורה שלו בנבחרת קפריסין, בהפסד 4-0 לנבחרת נורווגיה במסגרת מוקדמות יורו 2024.
השומרוני הטוב

ערך זה עוסק במשל נוצרי בברית החדשה. אם התכוונתם לערך העוסק בפרק בסיטקום האמריקאי "סיינפלד", ראו .
השומרוני הטוב, איור מאת ג'וזף היימור
השומרוני הטוב
השומרוני הטוב הוא מונח, במקורו נוצרי, המתאר סיוע של אדם אחד לאחר, שניתן מתוך רצון להיטיב לזולת, ללא ציפייה לתמורה.
מקור הביטוי

מקור הביטוי ב"משל השומרוני הטוב", אחד המשלים המפורסמים בברית החדשה. המשל מופיע ב"בשורה על-פי לוקס":
אִישׁ אֶחָד, בַּעַל תּוֹרָה, קָם לִבְחֹן אוֹתוֹ [את ישוע] וְאָמַר: "רַבִּי, מֶה עָלַי לַעֲשׂוֹת כְּדֵי לָרֶשֶׁת חַיֵּי עוֹלָם?" שָׁאַל יֵשׁוּעַ: "מַה כָּתוּב בַּתּוֹרָה? מָה אַתָּה קוֹרֵא?" הֵשִׁיב בַּעַל הַתּוֹרָה: "וְאָהַבְתָּ אֶת יהוה אֱלֹהֶיךָ בְּכָל־לְבָבְךָ וּבְכָל־נַפְשְׁךָ וּבְכָל־מְאֹדְךָ וּבְכָל שִׂכְלְךָ, וְאָהַבְתָּ לְרֵעֲךָ כָּמוֹךָ." אָמַר לוֹ יֵשׁוּעַ: "יָפֶה עָנִיתָ, עֲשֵׂה וַחֲיֵה בָּהֶם." אֲבָל מֵאַחַר שֶׁרָצָה לְהַמְצִיא הֶצְדֵּק לְעַצְמוֹ, שָׁאַל אֶת יֵשׁוּעַ: "וּמִי הוּא רֵעִי?" הֵשִׁיב יֵשׁוּעַ וְאָמַר: "אִישׁ אֶחָד יָרַד מִירוּשָׁלַיִם לִירִיחוֹ וְנָפַל בִּידֵי שׁוֹדְדִים. הַלָּלוּ הִפְשִׁיטוּ אוֹתוֹ וְהִכּוּהוּ, וְהָלְכוּ לָהֶם בְּעָזְבָם אוֹתוֹ מֻטָּל בֵּין מָוֶת לְחַיִּים. וְהִנֵּה כֹּהֵן אֶחָד יָרַד בְּאוֹתָהּ הַדֶּרֶךְ, אַךְ כִּרְאוֹתוֹ אֶת הָאִישׁ, עָבַר לַצַּד הַשֵּׁנִי שֶׁל הַדֶּרֶךְ. כֵּן גַּם אִישׁ לֵוִי, כַּאֲשֶׁר בָּא לַמָּקוֹם וְרָאָה אוֹתוֹ, עָבַר לַצַּד הַשֵּׁנִי שֶׁל הַדֶּרֶךְ. וְהִנֵּה שׁוֹמְרוֹנִי אֶחָד, שֶׁעָבַר בַּדֶּרֶךְ, הִגִּיעַ אֵלָיו, וּכְשֶׁרָאָה אוֹתוֹ נִתְמַלֵּא רַחֲמִים. נִגַּשׁ אֵלָיו, יָצַק שֶׁמֶן וְיַיִן עַל פְּצָעָיו וְחָבַשׁ אוֹתָם. אַחֲרֵי כֵן הוֹשִׁיבוֹ עַל בְּהֶמְתּוֹ וְהוֹבִיל אוֹתוֹ אֶל פֻּנְדָּק וְשָׁם דָּאַג לִצְרָכָיו. לְמָחֳרָת הוֹצִיא שְׁנֵי דִּינָרִים, נְתָנָם לְבַעַל הַפֻּנְדָּק וְאָמַר: 'דְּאַג לוֹ אַתָּה; וְכָל מַה שֶּׁתּוֹסִיף אַחֲזִיר לְךָ בְּשׁוּבִי.' וּבְכֵן מַה דַּעְתְּךָ, מִי מִן הַשְּׁלוֹשָׁה הָיָה רֵעַ לַנּוֹפֵל בִּידֵי הַשּׁוֹדְדִים?" הֵשִׁיב בַּעַל הַתּוֹרָה: "זֶה שֶׁעָשָׂה עִמּוֹ חֶסֶד."
בדרשה זאת מפרש ישו למאמיניו את הפסוק ואהבת לרעך כמוך, שואל "מי הוא 'רעך'", ונותן כדוגמה סיפור על אדם פצוע ששכב בדרך. לפי הדרשה עבר במקום כהן ולא סייע לו, עבר לוי ולא סייע לו, ואילו דווקא השומרוני, שלפי היהדות היה בדרגה מעמדית פחותה (ובין יהודים ושומרונים התקיימה איבה), עצר במקום, חבש את פצעיו, השקה אותו, הביאו לפונדק, ואף שילם מכספו לבעל הפונדק עבור הלנת הפצוע. המשל מבטא תפיסה מוסרית אוניברסלית לפיה כל אדם, ללא שום הבדל בשיוך הקבוצתי שלו, יכול שימצא בקרבו אמפתיה ואכפתיות כלפי זולתו ואפילו הם זרים גמורים - או שלא למצוא אותם. כוונת הפסוק, אומר ישו, היא לצוות עלינו לגלות אמפתיה ואכפתיות כלפי האחר באשר הוא.
לדעתו של שמריהו טלמון המשל אינו נסב סביב דמותו של "שומרוני טוב", כי אם סביב דמותו של "ישראלי טוב", אם כי זה אינו הפירוש המקובל.
בהשאלה, הפך מושג "השומרוני הטוב" בהמשך לביטוי לאדם המסייע לאחר באופן מיידי וללא תמורה.
מקבילות ביהדות

המשל הנוצרי עצמו, המובא לעיל, מבוסס על חיי יהודים בירושלים, ובפרט קשור לחיי בית המקדש. השילוש הנרמז בו הוא של כהן, לוי וישראל, אלא שה"ישראל" מוחלף במשל בשומרוני. תלמוד בבלי, מסכת תענית, דף כ"ז, עמוד א' מספר על כך שמחצית ממשמרות הכהונה עלו לירושלים מיריחו, כלומר שהדרך מירושלים ליריחו הייתה דרך שהתאפיינה בתנועת כהנים.
קישור אפשרי נוסף למקור יהודי הוא הסיפור המופיע בספר דברי הימים ב', פרק כ"ח בו מוזכר הנביא עודד משומרון, המסייע לצבא יהודה המובס ומוביל אותו ליריחו. בפסוק טו מסופר על אנשי שומרון המסייעים לחיילי צבא יהודה "וְכָל-מַעֲרֻמֵּיהֶם הִלְבִּישׁוּ מִן-הַשָּׁלָל, וַיַּלְבִּשֻׁם וַיַּנְעִלוּם וַיַּאֲכִלוּם וַיַּשְׁקוּם וַיְסֻכוּם וַיְנַהֲלוּם בַּחֲמֹרִים לְכָל-כּוֹשֵׁל, וַיְבִיאוּם יְרֵחוֹ עִיר-הַתְּמָרִים אֵצֶל אֲחֵיהֶם; וַיָּשׁוּבוּ, שֹׁמְרוֹן." ניתן להבחין הן בגאוגרפיה הזהה למשל (יריחו, שומרון) והן לסדרת הפעלים המופיעה הן בפסוק והן במעשיו של השומרוני, המתארת פעילות דומה ביותר.
ייתכן שיש במשל הד לסוגיית העדר הטמאות כהן בקוברו "מת מצווה". מת המוטל בדרך ואין איש מופקד על קבורתו מכונה בהלכה "מת מצווה" ואדם הנתקל בו מחויב על-פי ההלכה לקוברו, אף אם הוא כהן,  שעליו אסרה ההלכה לגעת במתים מחשש שיטמא. במשנה, מסכת נזיר, פרק ז', משנה א' נמצא דיון על טומאת מת מצווה :"כֹּהֵן גָּדוֹל וְנָזִיר אֵינָן מִטַּמְּאִין לִקְרוֹבֵיהֶן, אֲבָל מִטַּמְּאִין לְמֵת מִצְוָה. הָיוּ מְהַלְּכִין בַּדֶּרֶךְ וּמָצְאוּ מֵת מִצְוָה, רַבִּי אֱלִיעֶזֶר אוֹמֵר, יִטַּמָּא כֹהֵן גָּדוֹל וְאַל יִטַּמָּא נָזִיר. וַחֲכָמִים אוֹמְרִים, יִטַּמָּא נָזִיר וְאַל יִטַּמָּא כֹהֵן גָּדוֹל."
בחקיקה המודרנית בישראל ובעולם

בישראל, חוקק חוק לא תעמוד על דם רעך, התשנ"ח-1998. לעומת ל"חוק השומרוני הטוב" של מדינות המערב המודרניות - שנוצר אך ורק כדי למנוע תביעות אזרחית באירופה ובצפון-אמריקה כנגד אותם אזרחיהם שעלולים לעזור בצורה רשלנית לאזרח אחר -  החוק הישראלי מחייב הושטת עזרה לכל אדם שהוא בצרה כחלק מהמשפט הפלילי.
במספר מדינות ופרובינציות באירופה, בארצות הברית, ובקנדה קיים "חוק השומרוני הטוב", שנחקק ברוח משל נוצרי זה. החוק מגן מתביעות על אדם המושיט עזרה לאדם אחר הנמצא בסכנה (למשל בתאונת דרכים), ולא מאפשר לתבוע אדם שמושיט עזרה, אף אם הגישהּ בצורה לא-נכונה. מטרת החוק להתמודד עם חוסר נכונותם ורצונם של אנשים להגיש עזרה, עקב חששם שמא יתבעו.
השומרוני הטוב בתרבות המודרנית

הסופר האנגלי רוברט גרייבס שילב את משל השומרוני הטוב ברומן ההיסטורי "קלאודיוס האל", ושם בפיו של בעל המלון הסבר לכך שהכהן והלוי לא עזרו לאיש הפצוע: "אילו מת בידיהם הם היו מיטַמְאים בטומאת המת, והדבר היה מקשה מאוד עליהם ועל משפחותיהם. הכוהן...ודאי היה בדרכו לעבודת המקדש. הוא, פחות מכולם, יכול היה להסתכן בטומאה".
פרק הסיום בסדרת הטלוויזיה "סיינפלד" עוסק בחוק זה, כשרביעיית גיבורי הסדרה עומדת לדין בגין אי עזרה לאדם שמן שנשדד לנגד עיניהם בעודם מצלמים את האירוע במצלמת וידאו ומתבדחים על חשבונו. במציאות לא תיתכן העמדה לדין פלילי בשל חוק זה, כיוון שהוא רק מספק הגנה מפני תביעה אזרחית. במסצ'וסטס, שם מתרחש הפרק, קיים חוק אחר המחייב דיווח על פשע, אך העונש המרבי הנקבע בו הוא קנס של 2,500 דולר, ולא שנת מאסר כפי שמתואר בפרק.
המוטיב של הסיפור "השומרוני הטוב" מתואר לאורך עלילת הסדרה "דרדוויל".
ראו גם

לא תעמוד על דם רעך
הדרשה על ההר
מוזיאון השומרוני הטוב
הערות שוליים

↑  גיליון קתדרה 80, "שומרוני טוב או ישראלי טוב?", שמריהו טלמון, 1996
↑  Si Young Moon, An Applied Approach to Social Spirituality based on Ethics of Good Samritan Discipleship, Christian Social Ethics 49, 2021-04-30, עמ' 205–237 doi: 10.21050/cse.2021.49.07
↑  רוברט גרייבס, קלאודיוס האל, מאנגלית: אביעד שטיר, ספרי עליית הגג, 2013, עמ' 37
↑  חוק המחייב דיווח על פשע במדינת מסצ'וסטס
| חייו, מותו, ותחייתו של ישו |
| --- | --- | --- |
| ילדותו | הבשורה למרים • הביקור • הולדת ישו • סגידת הרועים • שלושת האמגושים • הבריחה למצרים • טבח החפים מפשע • ישו בין המורים |  |
| בגרותו | טבילת ישו • פיתויו של ישו • החתונה בקנה • הדרשה על ההר • הדרשה על המישור  • השומרוני הטוב • ההשתנות |  |
| השבוע הקדוש | הכניסה לירושלים • הסעודה האחרונה • הייסורים בגן • מאסרו של ישו • חקירת ישו בידי הסנהדרין • משפטו של ישו בפני פונטיוס פילאטוס • צליבת ישו |  |
| תחייתו | קבורת ישו • תחיית ישו • נס הדגים השני וההבטחה לפטרוס • הפגישה באמאוס • העלייה השמיימה • הביאה השנייה |  |
| השומרונים |
| --- | --- | --- |
| כללי | שומרונים • הדת השומרונית • הר גריזים • היתבין בשמרין |  |
| היסטוריה | מקדש השומרונים בהר גריזים • מרידות השומרונים • מוזיאון השומרונים - גריזים |  |
| לשון | אלפבית שומרוני • עברית שומרונית • ארמית שומרונית • ניקוד שומרוני |  |
| חיבורים | נוסח שומרון (ספר אבישע, התרגום השומרוני) • תיבת מרקה • אסאטיר • ספר יהושע השומרוני • תולידה • קמעות שומרוניים |  |
| דת | הכהן הגדול השומרוני • לוח השנה השומרוני |  |
| דמויות ידועות | בבא רבה • אבו אל-חסן מצור • יוליאנוס בן צבר • אברהם בן יעקב הדנפי • אהרן בן מניר • מלתקי • סנבלט • שמעון הקוסם • אבו אל-פתח |  |
| התייחסות בדתות אחרות | השומרונים בהלכה • השומרוני הטוב |  |
| --- | --- |
בקרת זהויות :  NLI: 987007533757905171  BnF: cb16502881c (data)  LCCN: sh85055889
נבחרת דרום אפריקה בכדורגל

נבחרת דרום אפריקה בכדורגל, הידועה בכינויה "Bafana Bafana", היא נבחרת הכדורגל הלאומית של דרום אפריקה. מנוהלת על ידי התאחדות הכדורגל של דרום אפריקה.
הדירוג הנוכחי של נבחרת דרום אפריקה ברשימת הדירוג של פיפ"א, הוא המקום ה-60 בעולם, נכון ל-24 באוקטובר 2024; הניקוד הוא 1,415.98 – ירידה של נקודה אחת לעומת ניקוד קודם. דירוג השיא 16 נמדד לראשונה באוגוסט 1996, והדירוג הנמוך ביותר 109 נמדד לראשונה באוגוסט 1993.
היסטוריה

הנבחרת הלאומית הושעתה לראשונה מפיפ"א בשנת 1962, בעקבות משטר האפרטהייד שהונהג על ידי ממשלת דרום אפריקה. הנבחרת הוחזרה לפיפ"א כעבור שנה, אך לאחר שראשי התאחדות הכדורגל בדרום אפריקה בחרה לשלוח למוקדמות מונדיאל 1966 נבחרת של שחקנים לבנים בלבד, ולשלוח למוקדמות מונדיאל 1970 נבחרת של שחורים בלבד, הושעתה הנבחרת שנית בשנת 1974. בשנת 1976, עם פרוץ המהומות בסווטו, הנבחרת הוצאה רשמית מפיפ"א.
בשנת 1991, עם סיום משטר האפרטהייד בדרום אפריקה, הוחזרה הקבוצה רשמית לפיפ"א, ושיחקה את משחקה הראשון מזה זמן רב, ב-7 ביולי 1992, נגד קמרון, משחק שאותו ניצחה בתוצאה 0:1.
לאחר שובה של דרום אפריקה לפיפ"א, העפילה הנבחרת לשני מונדיאלים, 1998 ו-2002, אך בשניהם לא התקדמה מעבר לשלב הבתים. כמו כן, זכתה הנבחרת בשנת 1996 בגביע אפריקה לאומות. בשנת 2010 ארחה דרום אפריקה את מונדיאל 2010, המונדיאל הראשון שנערך באפריקה. היא הוגרלה לבית א' ביחד עם אורוגוואי, מקסיקו וצרפת. דרום אפריקה סיימה בתיקו 1 - 1 במשחק מול מקסיקו, שהיה גם משחק הפתיחה של המונדיאל. לאחר מכן נוצחה על ידי אורוגוואי בתוצאה 0 - 3, ובמחזור השלישי והאחרון של שלב הבתים ניצחה את צרפת 2 - 1, שגרם להדחת צרפת, שסיימה במקום השני במונדיאל 2006. למרות זאת סיימה דרום אפריקה במקום השלישי בבית, והייתה לנבחרת המארחת הראשונה בתולדות המונדיאלים שלא עוברת את השלב הראשון.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
אורוגוואי 1930: לא נכנסה
הממלכה האיטלקית 1934: לא נכנסה
צרפת 1938: לא נכנסה
ברזיל 1950: לא נכנסה
שווייץ 1954: לא נכנסה
שוודיה 1958: לא נכנסה
צ'ילה 1962: לא נכנסה
אנגליה 1966: הושעתה מפיפ"א
מקסיקו 1970: הושעתה מפיפ"א
גרמניה 1974: הושעתה מפיפ"א
ארגנטינה 1978: הוצאה מפיפ"א
ספרד 1982: הוצאה מפיפ"א
מקסיקו 1986: הוצאה מפיפ"א
איטליה 1990: הוצאה מפיפ"א
ארצות הברית 1994: לא העפילה
| צרפת 1998 | סיבוב ראשון | 3 | 0 | 2 | 1 | 3 | 6 |
| קוריאה הדרומית יפן 2002 | סיבוב ראשון | 3 | 1 | 1 | 1 | 5 | 5 |
גרמניה 2006: לא העפילה
| דרום אפריקה 2010 | סיבוב ראשון | 3 | 1 | 1 | 1 | 3 | 5 |
ברזיל 2014: לא העפילה
רוסיה 2018: לא העפילה
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 3/22 | 9 | 2 | 4 | 3 | 11 | 16 |
משחקי תיקו כוללים גם משחקים שהוכרעו בבעיטות הכרעה
כל גביעי אפריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
סודאן 1956 1957: לא הורשתה להשתתף בגלל האפרטהייד
מצרים (1958-1972) 1959: הוצאה מפיפ"א
אתיופיה (1897–1975) 1962: הוצאה מפיפ"א
גאנה 1963: הוצאה מפיפ"א
תוניסיה 1965: הוצאה מפיפ"א
אתיופיה (1897–1975) 1968: הוצאה מפיפ"א
סודאן 1956 1970: הוצאה מפיפ"א
קמרון 1972: הוצאה מפיפ"א
מצרים 1974: הוצאה מפיפ"א
אתיופיה (1975–1987, 1991–1996) 1976: הוצאה מפיפ"א
גאנה 1978: הוצאה מפיפ"א
ניגריה 1980: הוצאה מפיפ"א
לוב (1977-2011) 1982: הוצאה מפיפ"א
חוף השנהב 1984: הוצאה מפיפ"א
מצרים 1986: הוצאה מפיפ"א
מרוקו 1988: הוצאה מפיפ"א
אלג'יריה 1990: הוצאה מפיפ"א
סנגל 1992: הוצאה מפיפ"א
תוניסיה 1994: לא העפילה
| דרום אפריקה 1996 | מקום ראשון | 6 | 5 | 0 | 1 | 11 | 2 |
| בורקינה פאסו 1998 | מקום שני | 6 | 3 | 2 | 1 | 9 | 6 |
| גאנה ניגריה 2000 | מקום שלישי | 6 | 3 | 2 | 1 | 8 | 6 |
| מאלי 2002 | רבע גמר | 4 | 1 | 2 | 1 | 3 | 3 |
| תוניסיה 2004 | סיבוב ראשון | 3 | 1 | 1 | 1 | 3 | 5 |
| מצרים 2006 | סיבוב ראשון | 3 | 0 | 0 | 3 | 0 | 5 |
| גאנה 2008 | סיבוב ראשון | 3 | 0 | 2 | 1 | 3 | 5 |
אנגולה 2010: לא העפילה
גבון גינאה המשוונית 2012: לא העפילה
| דרום אפריקה 2013 | רבע גמר | 4 | 1 | 2 | 1 | 5 | 3 |
| גינאה המשוונית 2015 | סיבוב ראשון | 3 | 0 | 1 | 2 | 3 | 6 |
גבון 2017: לא העפילה
| מצרים 2019 | רבע גמר | 5 | 2 | 0 | 3 | 3 | 4 |
קמרון 2021: לא העפילה
| חוף השנהב 2023 | מקום שלישי | 7 | 2 | 4 | 1 | 7 | 3 |
| מרוקו 2025 | העפילה |  |  |  |  |  |  |
| סה"כ | 11/34 | 50 | 18 | 16 | 16 | 55 | 48 |
משחקי תיקו כוללים גם משחקים שהוכרעו בבעיטות הכרעה
גביעי הזהב של CONCACAF

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| ארצות הברית 2005 | רבע גמר | 4 | 1 | 3 | 0 | 7 | 6 |
| סה"כ | הופעה אחת | 4 | 1 | 3 | 0 | 7 | 6 |
משחקי תיקו כוללים גם משחקים שהוכרעו בבעיטות הכרעה